ddrg/super_eurlex huggingface dataset:
Official Journal L 236 , 23/09/2003 P. 0038 - 0038



Airteagal 17 I bPrótacal Uimh. 18 maidir le Reacht an Chórais Eorpaigh Bhainc Ceannais agus an Bhainc Cheannais Eorpaigh atá i gceangal leis an gConradh ag bunú an Chomhphobail Eorpaigh, cuirtear an mhír seo a leanas le hAirteagal 49: "49.3 Tráth tír amháin nó níos mó a theacht chun bheith ina mBallstáit agus a mbainc cheannais náisiúnta faoi seach a theacht chun bheith ina gcuid de CEBC, méadófar go huathoibríoch caipiteal suibscríofa BCE agus an teorainn ar mhéid na sócmhainní cúlchistí eachtracha is féidir a aistriú chuig BCE. Cinnfear an méadú trí na méideanna faoi seach atá ann an tráth sin a a iolrú ar an gcóimheas, laistigh den scála caipitil arna fhairsingiú, idir ualú na mbanc ceannais náisiúnta i dtrácht atá ag teacht isteach agus ualú na mbanc ceannais náisiúnta is comhaltaí de CEBC cheana. Déanfar ualú gach banc ceannais náisiúnta sa scála caipitil a ríomh de réir analaí le hAirteagal 29.1 agus i gcomhlíonadh Airteagal 29.2. Beidh na tréimhsí tagartha a úsáidfear do na sonraí staidrimh comhionann leis na tréimhsí tagartha arna gcur i bhfeidhm don choigeartú cúigbhliantúil is déanaí ar na hualuithe faoi Airteagal 29.3." --------------------------------------------------
8. BEARTAS SÓISIALTA AGUS FOSTAÍOCHT

1. 31989 L 0655: Treoir 89/655/CEE ón gComhairle an 30 Samhain 1989 maidir leis na híoscheanglais sábhailteachta agus sláinte d'úsáid trealaimh oibre ag oibrithe ar an láthair oibre (dara Treoir leithleach de réir bhrí Airteagal 16(1) de Threoir 89/391/CEE) (IO L 393, 30.12.1989, lch 13), mar atá arna leasú go deireanach le:

- 32001 L 0045: Treoir 2001/45/CE ó Pharlaimint na hEorpa agus ón gComhairle an 27.6.2001 (IO L 195, 19.7.2001, lch. 46).

Ní bheidh feidhm i Málta ag Treoir 89/655/CEE go dtí an 1 Eanáir 2006 i leith trealaimh oibre atá in úsáid cheana ar dháta an aontachais.

Amhail ó dháta an aontachais agus go dtí deireadh na tréimhse thuasluaite, leanfaidh Málta d'fhaisnéis arna tabhairt suas chun dáta go tráthrialta a sholáthar don Choimisiún maidir leis an amchlár agus na bearta arna nglacadh chun a áirithiú go gcomhlíonfar an Treoir.

2. 31993 L 0104: Treoir 93/104/CE ón gComhairle an 23 Samhain 1993 maidir le gnéithe áirithe den am oibre a eagrú (IO L 307, 13.12.1993, lch 18), mar atá arna leasú le:

- 32000 L 0034: Treoir 2000/34/CE ó Pharlaimint na hEorpa agus ón gComhairle an 22.6.2000 (IO L 195, 1.8.2000, lch. 41).

Ní bheidh feidhm i Málta ag Airteagal 6(2) de Threoir 93/104/CEE go dtí 31 Iúil 2004 maidir leis na fo-earnálacha monaraithe bia agus deochanna, teicstílí, éadaigh agus coisbhirt, trealaimh iompair, innealra leictrigh, fearas leictrigh agus soláthair leictreachais, agus troscáin; agus go dtí 31 Nollaig 2004 i leith comhaontuithe comhchoiteanna atá ann ar an 12 Nollaig 2001 sna fo-earnálacha monaraithe thuasluaite nuair atá sna comhaontuithe sin clásail atá ábhartha d'Airteagal 6(2) agus atá bailí i ndiaidh Iúil 2004.

--------------------------------------------------
12003TN13/APP/B





Official Journal C 227 E , 23/09/2003 P. 1652 - 1653

Official Journal L 236 , 23/09/2003 P. 0914 - 0914
Official Journal L 236 , 23/09/2003 P. 0044 - 0044



Airteagal 34 1. Idir dáta an aontachais agus deireadh 2006, soláthróidh an tAontas cabhair airgeadais shealadach, dá ngairtear an "Áis Trasdula" anseo feasta, le haghaidh na mBallstát nua ar mhaithe lena gcumas riaracháin a fhorbairt agus a neartú chun reachtaíocht Chomphobail a chur chun feidhme agus a fhorghníomhú agus ar mhaithe le malartú na gcleachtas is fearr idir piaraí. 2. Déileálfaidh cúnamh leis an ngá leanúnach chun cumas institiúideach a neartú i réimsí áirithe trí ghníomhaíocht nach féidir a mhaoiniú trí na Cistí Struchtúracha, go háirithe sna réimsí seo a leanas: - ceartas agus gnóthaí baile (an córas breithiúnach a neartú, rialuithe teorainneacha seachtracha, straitéis i gcoinne éilliú, cumais forghníomhaithe dlí a neartú), - rialú airgeadais, - leasanna airgeadais na gComhphobal a chosaint agus an comhrac i gcoinne na calaoise, - an margadh inmheánach, lena n-áirítear an t-aontas custaim, - comhshaol, - seirbhísí tréidliachta agus méadú ar an gcumas riaracháin i ndáil le sábháilteacht bhia, - struchtúir riaracháin agus rialaithe don talmhaíocht agus d'fhorbairt na tuaithe, lena n-áirítear an Córas Iomlánaithe Riaracháin agus Rialaithe (CIRR), - sábháilteacht núicléach (éifeachtúlacht agus inniúlacht na n-údarás sábháilteachta núicléiche agus a n-eagraíochtaí tacaíochta teicniúla, mar aon le gníomhaireachtaí poiblí bainistíochta dramhaíola radaighníomhaí, a neartú), - staidreamh, - riarachán poiblí a neartú de réir riachtanais arna sainaithint sa tuarascáil chuimsitheach faireacháin ón gCoimisiún nach bhfuil folaithe sna Cistí Struchtúracha. 3. Déanfar cúnamh faoin Áis Trasdula a chinneadh i gcomhréir leis an nós imeachta atá leagtha síos in Airteagal 8 de Rialachán (CEE) Uimh. 3906/89 ón gComhairle maidir le cabhair eacnamaíoch do thíortha áirithe Lár agus Oirthear na hEorpa [21]. 4. Cuirfear an clár chun feidhme i gcomhréir le hAirteagal 53(1)(a) agus (b) den Rialachán Airgeadais is infheidhme maidir le buiséad ginearálta na gComhphobal Eorpach [22]. I gcás tionscadal um nascadh idir riaracháin phoiblí d'fhonn institiúidí a thógáil, leanfaidh an nós imeachta chun tograí a ghlaoch trí ghréasán na bpointí tadhaill sna Ballstáit d'fheidhm a bheith aige, mar atá bunaithe sna Comhaontuithe Réime leis na Ballstáit láithreacha chun críocha cúnaimh réamhaontachais. Is é EUR 200 milliún i 2004, EUR 120 milllún i 2005 agus EUR 60 Milliún i 2006, ag praghsanna 1999, na leithreasaí faoi chomhair oibleagáidí don Áis Trasdula. Údaróidh an t-údarás buiséadach na leithreasaí bliantúla laistigh de theorainneacha na peirspictíochta airgeadais. [21] IO L 375, 23.12.1989, lch. 11. Rialachán mar atá arna leasú go deireanach le Rialachán (CE) Uimh. 2500/2001 (IO L 342, 27.12.2001, lch. 1). [22] Rialachán (CE, CEFA) Uimh. 1605/2002 (IO L 248, 16.9.2002, lch. 1). --------------------------------------------------
Official Journal L 236 , 23/09/2003 P. 0870 - 0871



11. AN tAONTAS CUSTAIM 31987 R 2658: Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1), mar atá arna leasú go deireanach le: - 32002 R 0969: Rialachán (CE) Uimh. 969/2002 ón gCoimisiún an 6.6.2002 (IO L 149, 7.6.2002, lch. 20); (a) De mhaolú ar Airteagal 5(1) de Rialachán (CEE) Uimh. 2658/87, féadfaidh Málta taraifchúota bliantúil a oscailt go dtí deireadh an cúigiú bliain tar éis dháta an aontachais nó go dtí an 31 Nollaig 2008, cibé acu is túisce, le haghaidh faibricí fite d'olann chíortha nó d'fhionnadh mín cíortha ainmhí (Cód AC 51121110), deinim (Cód AC 52094200), faibricí fite d'abhrais shaorga filiméad (Cód AC 54082210) agus gabhálais dhéanta suas eile éadaigh (Cód AC 62171000), i gcomhréir leis an sceideal seo a leanas: - ráta nialais i rith na chéad bhliana agus an dara bliain; - aon trian den dleacht ad valorem AE atá ann i rith an tríú bliain agus an ceathrú bliain; - dhá thrian den dleacht ad valorem AE atá ann i rith an cúigiú bliain; do na méideanna seo a leanas: - do Chód AC 51121110: uasmhéid 20000 méadar cearnógach in aghaidh na bliana; - do Chód AC 52094200: uasmhéid 1200000 méadar cearnógach in aghaidh na bliana; - do Chód AC 54082210: uasmhéid 110000 méadar cearnógach in aghaidh na bliana; - do Chód AC 62171000: uasmhéid 5000 cileagram in aghaidh na bliana; ar chuntar: - go n-úsáidtear na hearraí i dtrácht ar chríoch Mhálta chun eádaí amuigh d'fhir agus do bhuachaillí (nach bhfuil cniotáilte nó cróiseáilte) a tháirgeadh, agus - go bhfanann siad faoi mhaoirseacht chustaim de bhun na bhforálacha Comhphobail ábhartha maidir le críochúsáid mar atá leagtha síos in Airteagail 21 agus 82 de Rialachán (CEE) Uimh. 2913/92 [8] ag bunú Chód Custaim an Chomhphobail. (b) Ní bheidh na forálacha atá leagtha síos thuas infheidhme ach amháin má thíolactar, mar thacaíocht leis an dearbhú iontrála um scaoileadh le haghaidh saorchúrsaíochta, ceadúnas arna eisiúint ag údaráis ábhartha Mhálta ag sonrú go dtagann na hearraí i gceist laistigh de raon feidhme na bhforálacha atá leagtha síos thuas.. (c) Glacfaidh an Coimisiún agus údaráis inniúla Mhálta gach beart is gá chun a áirithiú go n-úsáidtear na hearraí i dtrácht ar chríoch Mhálta chun eádaí amuigh d'fhir agus do bhuachaillí (nach bhfuil cniotáilte nó cróiseáilte) a tháirgeadh. [8] IO L 302, 19.10.1992, lch. 1. Rialachán mar atá arna leasú go deireanach le Rialachán (CE) Uimh. 2700/2000 ó Pharlaimint na hEorpa agus ón gComhairle (IO L 311, 12.12.2000, lch. 17). --------------------------------------------------
C. CÁILÍOCHT AN UISCE

1. 31984 L 0156: Treoir 84/156/CEE ón gComhairle an 8 Márta 1984 maidir le luachanna teorantacha agus cuspóirí cáilíochta do sceitheadh mearcair ag earnálacha seachas tionscal an leictrealaithe chlóralcaile (IO L 74, 17.3.1984, lch. 49), mar atá arna leasú go deireanach le:

- 31991 L 0692: Treoir 91/692/CEE ón gComhairle an 23.12.1991 (IO L 377, 31.12.1991, lch. 48).

De mhaolú ar Airteagal 3 agus Iarscríbhinn I de Threoir 84/156/CEE, ní bheidh feidhm go dtí an 31 Nollaig 2006 maidir le Novácke chemické závody, a.s. in Nováky sa tSlóvaic ag na luachanna teorantacha do sceitheadh mearcair agus beinsipiréine sna huiscí dá dtagraítear in Airteagal 1 de Threoir 76/464/CEE [8] maidir le truailliú de bharr substaintí contúirteacha áirithe a sceitheadh i dtimpeallacht uisceach an Chomhphobail.

2. 31986 L 0280: Treoir 86/280/CEE ón gComhairle an 12 Meitheamh 1986 maidir le luachanna teorantacha agus cuspóirí cáilíochta do sceitheadh substaintí contúirteacha áirithe atá folaithe i Liosta I den Iarscríbhinn a ghabhann le Treoir 76/464/CEE (IO L 181, 4.7.1986, lch. 16), mar atá arna leasú go deireanach le:

- 31991 L 0692: Treoir 91/692/CEE ón gComhairle an 23.12.1991 (IO L 377, 31.12.1991, lch. 48).

De mhaolú ar Airteagal 3 agus Iarscríbhinn II de Threoir 86/280/CEE, ní bheidh feidhm go dtí an 31 Nollaig 2006 maidir le Duslo, a.s. in Šal'a sa tSlóvaic ag na luachanna teorantacha do sceitheadh teitreaclóireitiléine, tríclóireitiléine agus teitreaclóraimeatáin sna huiscí dá dtagraítear in Airteagal 1 de Threoir 76/464/CEE [9] maidir le truailliú de bharr substaintí contúirteacha áirithe a sceitheadh i dtimpeallacht uisceach an Chomhphobail.

3. 31991 L 0271: Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40), mar atá arna leasú le:

- 31998 L 0015: Treoir 98/15/CE ón gCoimisiún an 27.2.1998 (IO L 67, 7.3.1998, lch. 29).

De mhaolú ar Airteagail 3, 4 agus 5(2) de Theoir 91/271/CE, ní bheidh feidhm iomlán go dtí an 31 Nollaig 2015 sa tSlóvaic ag na ceanglais do chórais bhailithe agus cóireáil fuíolluisce uirbigh i gcomhréir leis na spriocanna idirmheánacha seo a leanas:

- faoi cheann an 31 Nollaig 2004, beidh an Treoir comhlíonta do 83% den lód iomlán in-bhithdhíghrádaithe;

- faoi cheann an 31 Nollaig 2008, beidh an Treoir comhlíonta do 91% den lód iomlán in-bhithdhíghrádaithe;

- faoi cheann an 31 Nollaig 2008, beidh an Treoir comhlíonta do cheirtleáin ar mó coibhéis a ndaonra ná 10000;

- faoi cheann an 31 Nollaig 2012, beidh an Treoir comhlíonta do 97 % den lód iomlán in-bhithdhíghrádaithe.

[8] IO L 129, 18.5.1976, lch 23. Treoir mar atá arna leasú go deireanach ag Treoir 2000/60/CE (IO L 327, 22.12.2000, lch. 1).

[9] IO L 129, 18.5.1976, lch 23. Treoir mar atá arna leasú go deireanach ag Treoir 2000/60/CE (IO L 327, 22.12.2000, lch. 1).

--------------------------------------------------
2. SAOIRSE SEIRBHÍSÍ A SHOLÁTHAR

1. 31997 L 0009: Treoir 97/9/CE ó Pharlaimint na hEorpa agus ón gComhairle an 3 Márta 1997 maidir le scéimeanna cúitimh d'infheisteoirí (IO L 84, 26.3.1997, lch. 22).

De mhaolú ar Airteagal 4(1) de Threoir 97/9/CE, ní bheidh feidhm ag an íosleibhéal cúitimh san Ungáir go dtí an 31 Nollaig 2007. Áiritheoidh an Ungáir go bhforálfaidh a scéim chúitimh d'infheisteoirí do chumhdach nach lú ná EUR 3783 go dtí an 31 Nollaig 2005 agus do chumhdach nach lú ná EUR 7565 ón 1 Eanáir 2006 go dtí an 31 Nollaig 2007.

Le linn na hidirthréimhse, coinneoidh na Ballstáit eile an ceart acu féin cosc a chur le brainse de ghnólacht Ungárach infheistíochta atá bunaithe ar a gcríocha oibriú muna bhfuil, agus go dtí go bhfuil, brainse den sórt sin tar éis dul isteach i scéim chúitimh d'infheisteoirí laistigh de chríocha an Bhallstáit i dtrácht atá aitheanta go hoifigiúil d'fhonn an difear idir an leibhéal Ungárach cúitimh agus an t-íosleibhéal dá dtagraítear in Airteagal 4(1) a chumhdach.

Go dtí an 31 Nollaig 2007, ní fhéadfaidh an leibhéal cúitimh arna soláthar san Ungáir ag gnólacht infheistíochta ó Bhallstát eile dul thar na íosleibhéal cúitimh dá dtagraítear in Airteagal 4(1) de Threoir 97/9/CE. Le linn na tréimhse céanna, ní fhéadfaidh réim an chumhdaigh arna soláthar san Ungáir ag gnólacht infheistíochta ó Bhallstát eile dul thar an réim arna soláthar ag an scéim chomhfhreagrach chúitimh san Ungáir.

2. 32000 L 0012: Treoir 2000/12/CE ó Pharlaimint na hEorpa agus ón gComhairle an 20 Márta 2000 maidir le gabháil le gnó institiúidí creidmheasa agus lena shaothrú (IO L 126, 26.5.2000, lch. 1), mar atá arna leasú le:

- 32000 L 0028: Treoir 2000/28/CE ó Pharlaimint na hEorpa agus ón gComhairle an 18.9.2000 (IO L 275, 27.10.2000, lch. 37).

I dtaca le hAirteagal 5 de Threoir 2000/12/CE, ní bheidh feidhm go dtí an 31 Nollaig 2007 ag an gceanglas caipitil thosaigh atá leagtha síos i mír 2 maidir le hinstitiúidí comhair chreidmheasa atá bunaithe cheana san Ungáir ar dháta an aontachais. Áiritheoidh an Ungáir nach lú a ceanglas caipitil thosaigh i leith institiúidí comhair chreidmheasa ná EUR 378200 go dtí an 31 Nollaig 2006 agus nach lú ná EUR 756500 ón 1 Eanáir 2007 go dtí an 31 Nollaig 2007 é.

I rith na hidirthréimhse, de bhun Airteagal 5(4), ní fhéadfaidh gur lú cistí dílse na ngnóthas sin ná an leibhéal is airde arna ghnóthú le héifeacht ó dháta an aontachais.

--------------------------------------------------
Official Journal 310 , 16/12/2004 P. 0054 - 0054



Airteagal II-113 Leibhéal na cosanta Ní léireofar aon fhoráil sa Chairt seo sa chaoi go ndéanfar cearta an duine agus saoirsí bunúsacha a shrianadh nó a dhochrú mar atá siad arna n-aithint, ina raonta feidhme faoi seach, le dlí an Aontais agus leis an dlí idirnáisiúnta agus le comhaontuithe idirnáisiúnta a bhfuil an tAontas nó na Ballstáit uile ina bpáirtithe iontu, lena n-áirítear an Coinbhinsiún Eorpach chun Cearta an Duine agus Saoirsí Bunúsacha a Chosaint, agus le bunreachtanna na mBallstát. --------------------------------------------------
Official Journal 310 , 16/12/2004 P. 0032 - 0032



Airteagal I-43 Clásal na dlúthpháirtíochta 1. Gníomhóidh an tAontas agus na Ballstáit i gcomhpháirt le chéile de mheon dlúthpháirtíochta má fhulaingíonn Ballstát ionsaí sceimhlitheoireachta nó tubaiste nádúrtha nó de dhéantús an duine. Slógfaidh an tAontas na hionstraimí uile dá bhfuil ar láimh aige, lena n-áirítear na hacmhainní míleata arna gcur ar fáil ag na Ballstáit, chun: (a) - bagairt na sceimhlitheoireachta ar chríoch na mBallstát a chosc; - institiúidí daonlathacha agus an pobal sibhialta a chosaint ar aon ionsaí sceimhlitheoireachta; - bheith de chúnamh ag Ballstát ar a chríoch arna iarraidh sin dá údaráis pholaitiúla i gcás ionsaí sceimhlitheoireachta; (b) bheith de chúnamh ag Ballstát ar a chríoch arna iarraidh sin dá údaráis pholaitiúla i gcás tubaiste nádúrtha nó de dhéantús an duine. 2. Tá na rialacha mionsonraithe chun an tAirteagal seo a chur chun feidhme leagtha amach in Airteagal III-329. --------------------------------------------------
Official Journal 310 , 16/12/2004 P. 0163 - 0163



Airteagal III-378 D'ainneoin an tréimhse atá leagtha síos in Airteagal III-365(6) a bheith caite, féadfaidh aon pháirtí, i gcás imeachtaí ina mbeidh gníomh a bhfuil feidhm ghinearálta aige arna ghlacadh ag institiúid, comhlacht, oifig nó gníomhaireacht de chuid an Aontais faoi shaincheist, na forais a phléadáil dá bhforáiltear in Airteagal III-365(2), d'fhonn neamhfheidhmeacht an ghnímh sin a agairt os comhair Chúirt Bhreithiúnais an Aontais Eorpaigh. --------------------------------------------------
Official Journal 310 , 16/12/2004 P. 0062 - 0062



Airteagal III-140 1. Ní rachaidh an Fhoroinn seo, agus na bearta arna nglacadh dá bun, chun dochair d'infheidhmeacht forálacha reachtaíochta nó rialúcháin nó riaracháin lena bhforáiltear cóir speisialta do náisiúnaigh choigríche ar mhaithe leis an mbeartas poiblí, leis an tslándáil phoiblí nó leis an tsláinte phoiblí. 2. Déanfar na forálacha náisiúnta dá dtagraítear i mír 1 a chomhordú le dlíthe réime Eorpacha. --------------------------------------------------
Official Journal 310 , 16/12/2004 P. 0462 - 0462



22. Dearbhú maidir le hAirteagal III-256 Creideann an Chomhdháil nach ndéanann Airteagal III-256 difear do cheart na mBallstát na bearta is gá a ghlacadh chun a soláthar fuinnimh a áirithiú faoi na coinníollacha dá bhforáiltear in Airteagal III-131. --------------------------------------------------
Official Journal 310 , 16/12/2004 P. 0134 - 0134



Airteagal III-294 1. Faoi chuimsiú phrionsabail agus chuspóirí a ghníomhaíochta eachtraí, saineoidh an tAontas agus cuirfidh sé chun feidhme comhbheartas eachtrach agus slándála a fholóidh gach réimse den bheartas eachtrach agus slándála. 2. Tacóidh na Ballstáit go gníomhach agus gan chuntar le comhbheartas eachtrach agus slándála an Aontais de mheon dílseachta agus dlúthpháirtíochta i leith a chéile. Oibreoidh na Ballstáit le chéile chun a ndlúthpháirtíocht pholaitiúil fhrithpháirteach a fheabhsú agus a fhorbairt. Staonfaidh siad ó aon ghníomhaíocht a bheadh contrártha le leasanna an Aontais nó ar dóigh di a éifeachtúlacht mar fhórsa comhtháthaithe sa chaidreamh idirnáisiúnta a dhochrú. Áiritheoidh an Chomhairle agus Aire Gnóthaí Eachtracha an Aontais go gcomhlíonfar na prionsabail sin. 3. Seolfaidh an tAontas an comhbheartas eachtrach agus slándála: (a) trí na treoirlínte ginearálta a shainiú; (b) trí chinntí Eorpacha a ghlacadh lena saineofar: (i) gníomhaíochtaí atá le cur i gcrích ag an Aontas; (ii) seasaimh atá le glacadh ag an Aontas; (iii) socruithe maidir leis na cinntí Eorpacha dá dtagraítear i bpointí (i) agus (ii) a chur chun feidhme; (c) trí neartú a dhéanamh ar chomhar córasach idir na Ballstáit agus a mbeartas á seoladh acu. --------------------------------------------------
Official Journal 310 , 16/12/2004 P. 0047 - 0047



Airteagal II-88 An ceart chun comhargántaíochta agus chun gníomhaíochta comhchoitinne Tá an ceart ag fostóirí agus ag fostaithe, nó ag a n-eagraíochtaí faoi seach, i gcomhréir le dlí an Aontais agus le dlíthe agus cleachtais náisiúnta, dul i mbun caibidlíochta agus comhaontuithe comhchoiteanna a thabhairt i gcrích ar na leibhéil iomchuí agus, má tá coinbhleacht leasa ann, chun gníomhaíocht chomhchoiteann a ghlacadh, lena n-áirítear dul ar stailc, chun a leasanna féin a chosaint. --------------------------------------------------
Airteagal I-33

Gníomhartha dlí an Aontais

1. D'fhonn inniúlachtaí an Aontais a fheidhmiú, úsáidfidh na hinstitiúidí mar ionstraimí dlítheanacha, i gcomhréir le Cuid III, dlíthe Eorpacha, dlíthe réime Eorpacha, rialacháin Eorpacha, cinntí Eorpacha, moltaí agus tuairimí.

Is gníomh reachtach é an dlí Eorpach a mbeidh feidhm ghinearálta aige. Beidh sé ina cheangal go huile agus go hiomlán agus infheidhme go díreach i ngach Ballstát.

Is gníomh reachtach é an dlí réime Eorpach a bheidh ina cheangal ar gach Ballstát chuig a ndíreofar é maidir leis an toradh atá le gnóthú, ach fágfar faoi na húdaráis náisiúnta foirm agus modhanna a roghnú.

Is gníomh neamhreachtach é an rialachán Eorpach a mbeidh feidhm ghinearálta aige maidir le gníomhartha reachtacha agus forálacha áirithe den Bhunreacht a chur chun feidhme. Féadfaidh sé a bheith ina cheangal go huile agus go hiomlán agus infheidhme go díreach i ngach Ballstát, nó ina cheangal ar gach Ballstát chuig a ndíreofar é maidir leis an toradh atá le gnóthú, ach fágfar faoi na húdaráis náisiúnta foirm agus modhanna a roghnú.

Is gníomh neamhreachtach é an cinneadh Eorpach a bheidh ina cheangal go huile agus go hiomlán. Nuair a shonróidh cinneadh iad siúd chuig a ndíreofar é is orthu sin amháin a bheidh sé ina cheangal.

Ní bheidh aon bhrí cheangailteach le moltaí ná le tuairimí.

2. Agus dréachtghníomhartha á bplé acu, staonfaidh Parlaimint na hEorpa agus an Chomhairle ó ghníomhartha a ghlacadh nach bhforáiltear dóibh sa nós imeachta reachtach is ábhartha sa réimse i dtrácht.

--------------------------------------------------
Airteagal III-209

Beidh de chuspóirí ag an Aontas agus ag na Ballstáit, agus aird á tabhairt acu ar chearta sóisialta bunúsacha amhail iad sin atá leagtha amach i gCairt Shóisialta na hEorpa arna síniú in Torino an 18 Deireadh Fómhair 1961 agus i gCairt Chomhphobail 1989 um Chearta Sóisialta Bunúsacha le haghaidh Oibrithe, dlús a chur le fostaíocht, le dálaí feabhsaithe maireachtála agus oibre, chun go bhféadfar iad a chomhchuibhiú agus an feabhsú á choimeád ar bun, le cosaint chuí shóisialta, leis an agallamh idir na comhpháirtithe sóisialta, le hacmhainní daonna a fhorbairt ar mhaithe le hardleibhéal marthanach fostaíochta agus leis an eisiamh a chomhrac.

Chun na críche sin, gníomhóidh an tAontas agus na Ballstáit agus aird á tabhairt acu ar éagsúlacht na gcleachtas náisiúnta, go háirithe i réimse an chaidrimh chonarthaigh, agus an riachtanas cumas iomaíochta gheilleagar an Aontais a choimeád ar bun.

Creideann siad go leanfaidh forbraíocht den sórt sin ní hamháin as oibirú an mhargaidh inmheánaigh a chuirfidh ar aghaidh comhchuibhiú na gcóras sóisialta, ach freisin as na nósanna imeachta dá bhforáiltear sa Bhunreacht agus as comhfhogasú fhorálacha reachtaíochta, rialúcháin agus riaracháin na mBallstát.

--------------------------------------------------
Official Journal 310 , 16/12/2004 P. 0167 - 0167



Airteagal III-386 Ní rachaidh líon chomhaltaí Choiste na Réigiún thar 350. Glacfaidh an Chomhairle, ag gníomhú di d'aon toil ar thogra ón gCoimisiún, cinneadh Eorpach lena gcinnfear comhdhéanamh an Choiste. Ceapfar comhaltaí an Choiste mar aon lena chomhlíon de mhalartaigh go ceann cúig bliana. Féadfar a dtéarma oifige a athnuachan. Ní fhéadfaidh comhalta den Choiste a bheith ina chomhalta de Pharlaimint na hEorpa san am céanna. Glacfaidh an Chomhairle an cinneadh Eorpach lena socrófar liosta na gcomhaltaí agus na malartach arna tharraingt suas i gcomhréir leis na tograí arna ndéanamh ag gach Ballstát. Ar dhul in éag don sainordú dá dtagraítear in Airteagal I-32(2) ar dá bhun a rinneadh an togra ina dtaobh, tiocfaidh deireadh go huathoibríoch lena dtéarma oifige ar an gCoiste agus cuirfear comhaltaí ina n-ionad i gcomhréir leis an nós imeachta céanna ar feadh a bhfuil fágtha den téarma oifige sin. --------------------------------------------------
Official Journal 310 , 16/12/2004 P. 0137 - 0137



Airteagal III-302 Féadfaidh an Chomhairle, ar thogra ó Aire Gnóthaí Eachtracha an Aontais, ionadaí speisialta a cheapadh a mbeidh sainordú aige nó aici i ndáil le saincheisteanna áirithe beartais. Cuirfidh an t-ionadaí speisialta a shainordú nó a sainordú i gcrích faoi údarás an Aire. --------------------------------------------------
Official Journal 310 , 16/12/2004 P. 0168 - 0168



Airteagal III-390 Ceapfar comhaltaí an Choiste Eacnamaíoch agus Shóisialta go ceann cúig bliana. Féadfar a dtéarma oifige a athnuachan. Glacfaidh an Chomhairle an cinneadh Eorpach lena socrófar liosta na gcomhaltaí arna tharraingt suas i gcomhréir leis na tograí arna ndéanamh ag gach Ballstát. Gníomhóidh an Chomhairle tar éis dul i gcomhairle leis an gCoimisiún. Féadfaidh sí tuairim a fháil ó chomhlachtaí Eorpacha a ionadaíonn na hearnálacha eacnamaíocha agus sóisialta éagsúla agus an tsochaí shibhialta ar cúram leo gníomhaíochtaí an Aontais. --------------------------------------------------